… Lafon. Nen dé quet erhoalh larèt é cavas hé mab er guéléd dré intercession er verh vad Germénen ; hi e ras memb deulegad dehou open. Er hroaidur-men, hanhuet Francés, e zas, goah aveit dal, ér bed. A pe vezé diguéoret courhen é zeulegad, perpet cherret, ne vezé guélet mab lagad erbet dehou, na nitra ag er péh e huélér é deulegad erré-ral, mæs hembquin ur yoh quig difforge aquerh. Deu vedecinour forh abil a Doulous, arlerh ou devout bet groeit ou  goalh ar é dro, e achihuas dré larèt dé vam penaus ne oé nitra dhobér dehou, é oé deit dal ér bed, hag é vehé bet chomet dal. Én hé anquin, er gueih vam-men e laquas neoah hé honfiance é madeleah en Eutru-Doué. Hi e houlennas secour guet Germénen, hag en noz-cé memb hi e zisplégas ar zeulegad er heih Francésig, hé hroaidur, doh el laquat de gousquet, ul liein en devoé bet touchet doh corv er Vugulés santel. Ardro creinoz, é oé hoah é pedein ital hé heih croaidur, én ur houlenn inou guet Doué men devehé bet  pliget guet hou er guèllat, a pé havalas guet-hi, én un taul nezé, guélèt dréz é…